Jakkerne er stjålet fra Intersport i Sæby, hvor alarmen gik onsdag aften lidt efter kl 22. Der er tale om mellem 15 og 20 jakker og veste, der har en værdi på omkring 6000 kr. pr. stk. Tyvene er kommet ind i forretningen ved at bryde en bagdør op. Selv om alarmen gik i gang og en røgkanon fyldte forretningen med røg, så lykkedes det alligevel at stikke afsted med et stort antal vinterjakker. - Der er ingen tvivl om, at gerningsmændene har orienteret sig i forretningen på forhånd. De har vidst, hvad de er gået efter, og hvor de skulle finde det, siger vagtchefen hos Nordjyllands Politi. Nordjyllands Politi oplyser, at man efterlyser to hætteklædte mænd i forbindelse med indbruddet. Ligesom en sort Opel Zafira efterlyses, da den er sted kører fra stedet. Bilen har registreringsnummer UV 96865. Bilen er stjålet for en måneds tid siden i Aalborg-området. Nordjyllands Politi hører gerne fra folk, der har kendskab til indbruddet.

Opsummering:
Der er stjålet vinterjakker og veste af mærket Canada Goose til en værdi af omkring 120.000 kroner fra en sportsforretning i Sæby.